Държавен вестник, бр. 62, 2021 г., стр. 49

БРОЙ  62	
Д Ъ Р Ж А В Е Н  В Е С Т Н И К 	
СТР.  49  
МИНИСТЕРСТВА
И ДРУГИ ВЕДОМСТВА
НАЦИОНАЛЕН 
ОСИГУРИТЕЛЕН ИНСТИТУТ
Правилник за изменение и допълнение на 
Правилника за организацията и дейността 
на Националния осигурителен институт (обн., 
ДВ, бр. 8 от 2014 г.; изм., бр. 87 от 2014 г.; изм. 
и доп., бр. 46 от 2015 г.; изм., бр. 22 от 2016 г.; 
изм. и доп., бр. 61 и 98 от 2018 г., бр. 38 от 
2019 г.; доп., бр. 8 от 2020 г.)
§ 1. В чл. 7 ал. 1 се изменя така:
„(1) Съветът на управителя се състои от 
управителя, подуправителя, главния секретар, 
ръководителя на Инспектората, длъжностни­
те лица на пряко подчинение на управителя 
и директорите на дирекции в централното 
управление.“
§ 2. В чл. 8 ал. 1 се изменя така:
„(1) Регионалният консултативен съвет се 
състои от управителя, подуправителя, главния 
секретар и ръководителите на териториалните 
поделения.“ 
§ 3. В чл. 16, ал. 2 се правят следните 
изменения и допълнения:
1. Точка 3 се изменя така:
„3. дирекция „Обществени комуникации“;“.
2. Създава се т. 7:
„7. дирекция „Международно сътрудни­
чество и проекти“.“
§ 4. Член 19 се изменя така:
„Чл. 19. Дирекция „Обществени комуни­
кации“:
1. планира, координира и провежда поли­
тика за прозрачност и публичност на НОИ 
в областта на достъпа до информация за 
медиите и гражданите, отразяване на пуб­
лични събития и публичното представяне на 
ръководството и служителите в НОИ;
2. осъществява преглед и анализ на пуб­
ликациите в медиите;
3. осъществява информационно-издател­
ската дейност в НОИ;
4. организира проучването на общественото 
мнение и провеждането на информационни 
кампании, свързани с дейността на НОИ;
5. организира подготовката на материали­
те и отговаря за съдържанието на интернет 
сайта на НОИ;
6. организира консултации и справки по 
запитвания, постъпили чрез комуникацион­
ните канали, свързани с осигурителното зако­
нодателство във връзка с функциите на НОИ 
съгласно Кодекса за социално осигуряване;
7. изготвя анализи и доклади, свързани 
с постъпилите запитвания и препоръки на 
клиенти;
8. организира подготовката и разпрос­
транението на информационни материали 
за подобряване на осигурителната култура, 
осведомеността и популяризиране на дей­
ността на НОИ.“
§ 5. В чл. 20 т. 15 се изменя така:
„15. разглежда заявленията за достъп до 
обществена информация и исканията за пов­
торно използване на информация от общест­
вения сектор и въз основа на представени 
от съответните функционално компетентни 
звена данни и мотивирани становища изготвя 
проекти на решения по тях.“
§ 6. Създава се чл. 20в:
„Чл. 20в. Дирекция „Международно сът­
рудничество и проекти“:
1. планира и организира връзките на НОИ 
с международни организации и осигурител­
ните институции извън страната;
2. координира и контролира изпълнението 
на задълженията по международни споразу­
мения за сътрудничество, обмен на експерти 
и информация;
3. осъществява протоколната организация 
на официални и работни срещи, конференции 
и други публични прояви на НОИ в страната 
и в чужбина;
4. организира извършването на преводи 
на оперативните документи на института от 
и на съответните чужди езици;
5. подготвя необходимите документи за 
задгранични командировки на служителите, 
контролира и обобщава отчетите на коман­
дированите лица;
6. съхранява и предоставя за служебно полз­
ване материали за социалното осигуряване 
от други страни и издания на международни 
организации;
7. разработва, координира и участва в 
изпълнението на проекти с външно или 
вътрешно финансиране;
8. изготвя и актуализира работни процеси 
и процедури за етапите на проектния цикъл в 
НОИ; управлява процесите в проектния цикъл 
(вкл. управление на риска, на промените, на 
качеството, на графика и т.н.);
9. организира и координира дейностите по 
приключване на проектите, в т.ч.: приключ­
ване на договори/споразумения, изготвяне на 
отчетни документи и доклади (вкл. за верифи­
кация на разходи), документи за плащане/ия, 
архивиране на досието на проекта, научени 
уроци и изготвяне на доклад до ръководството 
за постигнатите цели и резултати;
10. осъществява мониторинг и контрол на 
изпълнението на проектите в НОИ и при не­
обходимост предлага предприемане на мерки, 
вкл. промени и допълнения на проектите;
11. проследява постигането на заложените 
в проектите резултати и изпълнението на